《九锁山十咏 其六 仙迹岩》
宋代·吕同老

嬴秦乱天纲，猛志凌海水。长驱万山石，鞭策无远迩。

馀威及兹万，夜半走百鬼。仙人惜灵宫，一怒俱披靡。

巉然断崖上，遗迹俯清泚。溪声助叱咤，野藓避冠履。

兹事三千年，孰决非与是。摩挲苍玉纹，俛仰求至理。

作者简介：约公元一二七四年前后在世字和甫，济南人。生卒年均不详，约宋度宗成淳末前后在世。入元不仕。能词，尝与唐珏、唐艺孙、陈恕可等唱和于天柱山房，作赋蟹调，寄桂枝香。